En la arkiva retejo de La Ondo de Esperanto / Sezonoj aperis la demonstra versio (demoversio) de la printempa (laŭ la nord-hemisfera vidpunkto) eldono de la almanako La Ondo de Esperanto. La 47-paĝa demoversio enhavas kelkajn plenajn tekstojn kaj plurajn tekstokomencojn de la 122-paĝa 307a numero de La Ondo, publikigita fine de marto 2021. La demoversio estas libere elŝutebla ĉe La pli fruaj demoversioj estas elŝuteblaj en nia arkiva retejo.
La Ondo de Esperanto nun aperas dumaniere: unue, kiel ĉiutage aktualigata novaĵretejo; due, kiel ampleksa trimonata almanako en kiu estas publikigataj la plej gravaj tekstoj el la retejo kaj ankaŭ artikoloj, eseoj kaj beletraĵoj, verkitaj speciale por la almanako. Nia novaĵretejo estas senpage legebla de ĉiu deziranto. Ĝi ekzistas danke al la donacoj kaj abonoj, kiujn ricevas la almanako La Ondo de Esperanto, kiun povas legi nur la abonantoj. La Ondo de Esperanto jam estas abonebla por 2021. La abontarifo restis la sama, kiel en 2020.
#000001